**Ministru kabineta rīkojuma projekta „Par A.Pildegoviču” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Valsts civildienesta likuma 11.panta trešā daļa nosaka, ka pretendentu valsts sekretāra amatā ministrs ieceļ pēc apstiprināšanas Ministru kabinetā.Saskaņā ar Valsts civildienesta likuma 37.panta pirmo daļu, lai nodrošinātu labu pārvaldību, it sevišķi civildienesta uzdevumu efektīvu izpildi un sabiedrības uzticību civildienestam, kā arī veicinātu ierēdņa kvalifikācijas izaugsmi, ierēdni, neizsludinot atklātu pretendentu konkursu un motivējot pārcelšanas pieļaujamību un lietderību, var pārcelt jebkurā citā ierēdņa amatā uz noteiktu vai nenoteiktu laiku tajā pašā vai citā iestādē.  |
| 2. | Pašreizējā situācija un problēmas | Ņemot vērā, ka diplomātiskā un konsulārā dienesta diplomātu rotācijā ir atbalstīta Ārlietu ministrijas valsts sekretāra Andra Teikmaņa kandidatūra Latvijas Republikas ārkārtējā un pilnvarotā vēstnieka Lielbritānijā un Ziemeļīrijas Apvienotajā Karalistē amatam, un pamatojoties uz Valsts civildienesta likuma 37.panta pirmo, trešo daļu un Diplomātiskā un konsulārā dienesta likuma 14.panta trešo daļu, ārlietu ministrs ir izvirzījis A.Pildegoviča kandidatūru Ārlietu ministrijas valsts sekretāra amatam. A.Pildegovičs ir piekritis pārcelšanai Ārlietu ministrijas valsts sekretāra amatā. Ārlietu ministrijas valsts sekretāra amats ir augstākais amats diplomātiskajā un konsulārajā dienestā. Saskaņā ar Diplomātiskā un konsulārā dienesta likuma 9.pantu valsts sekretāra amatu var ieņemt diplomāts, kuram ir piešķirts diplomātiskais rangs „vēstnieks” un kura izdienas stāžs ir ne mazāks kā 14-17 gadi.A.Pildegovičs ir atbilstošs kandidāts šim amatam. Viņš ieņem Ārlietu ministrijas valsts sekretāra vietnieka-politiskā direktora amatu, kas ir otrais augstākais amats diplomātiskajā un konsulārajā dienestā. A.Pildegovičam ir vēstnieka diplomātiskais rangs. Viņa izdienas stāžs ir 18 gadi. A.Pildegovičs ir strādājis par Valsts prezidenta padomnieku ārlietu jautājumos. No 2006.gada līdz 2007.gadam vadījis Valsts prezidenta kanceleju. A.Pildegovičs ir bijis Latvijas Republikas ārkārtējais un pilnvarotais vēstnieks Amerikas Savienotajās Valstīs. Šobrīd A.Pildegovičs veic Ārlietu ministrijas valsts sekretāra vietnieka (politiskā direktora) pienākumus. Ņemot vērā profesionālo pieredzi, atbilstību normatīvo aktu un amata aprakstā izvirzītajām prasībām, A.Pildegoviča kandidatūra ir uzskatāma par atbilstošu valsts sekretāra amatam.  |
| 3. | Saistītie politikas ietekmes novērtējumi un pētījumi | Projekts šo jomu neskar. |
| 4. | Tiesiskā regulējuma mērķis un būtība | Rīkojuma projekts paredz apstiprināt Andreja Pildegoviča kandidatūru iecelšanai Ārlietu ministrijas valsts sekretāra amatā ar 2013.gada 13.maiju. |
| 5. | Projekta izstrādē iesaistītās institūcijas | Ārlietu ministrija. |
| 6. | Iemesli, kādēļ netika nodrošināta sabiedrības līdzdalība | Projekts attiecas tikai uz valsts pārvaldes personāla jautājumiem. |
| 7. | Cita informācija | Nav. |

*Anotācijas II, III, IV,V un VI sadaļa – projekts šīs jomas neskar.*

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ārlietu ministrija. |
| 2. | Projekta izpildes ietekme uz pārvaldes funkcijām | Projekts šo jomu neskar. |
| 3. | Projekta izpildes ietekme uz pārvaldes institucionālo struktūru.Jaunu institūciju izveide | Projekts šo jomu neskar. |
| 4. | Projekta izpildes ietekme uz pārvaldes institucionālo struktūru.Esošo institūciju likvidācija | Projekts šo jomu neskar. |
| 5. | Projekta izpildes ietekme uz pārvaldes institucionālo struktūru.Esošo institūciju reorganizācija | Projekts šo jomu neskar. |
| 6. | Cita informācija | Rīkojuma projekts pēc tā pieņemšanas tiks publicēts laikrakstā „Latvijas Vēstnesis” un iekļauts tiesību aktu portālā www.likumi.lv. |

Ārlietu ministrs E.Rinkēvičs

Vīzē: Valsts sekretāra p.i. A.Kurme

19.04.2013 18:34

359

AM Personāla departamenta

Personāla uzskaites nodaļas padomniece

I.Vojevodska

67016184, inara.vojevodska@mfa.gov.lv